Euroopa Kohtu (kümnes koda) 13. detsembri 2012. aasta otsus (Cour administrative - Luksemburgi eelotsusetaotlus) - Caves Krier Frères SARL versus Directeur de l'Administration de l'emploi
(kohtuasi C-379/11)
(Töötajate vaba liikumine - ELTL artikkel 45 - Eakate ja pikaajaliste töötute tööhõivetoetus - Liikmesriigi tööhõiveameti tööbüroos registreerimise tingimus - Elukohatingimus - Piirang - Põhjendatus)
Kohtumenetluse keel: prantsuse
Eelotsusetaotluse esitanud kohus
Cour administrative
Põhikohtuasja pooled
Kaebuse esitaja: Caves Krier Frères SARL
Vastustaja: Directeur de l'Administration de l'emploi
Ese
Eelotsusetaotlus - Cour administrative - ELTL artiklite 21 ja 45 tõlgendamine - Siseriiklikud õigusnormid, mille kohaselt hüvitatakse üle 45-aastaseid töötuid tööle võtnud erasektori tööandjate sotsiaalkindlustusmaksed tingimusel, et nimetatud isikud on olnud vähemalt kuu aega registreeritud mõnes tööhõiveameti tööbüroos tööotsijana - Registreerimine, mis sõltub elukoha tingimuse täitmisest - Töötajate vaba liikumise takistus - Võrdse kohtlemise põhimõtte rikkumine.
Resolutsioon
ELTL artiklit 45 tuleb tõlgendada nii, et sellega on vastuolus liikmesriigi õigusnorm, mille kohaselt on tööandjatele üle 45-aastaste töötute töölevõtmise eest tööhõivetoetuse andmise tingimuseks see, et töölevõetud töötu peab olema tööotsijana registreeritud samas liikmesriigis, kui sellisele registreerimisele on seatud liikmesriigi territooriumil elamise tingimus, mille kindlakstegemine on eelotsusetaotluse esitanud kohtu ülesanne.
____________
1 - ELT C 298, 8.10.2011.